CELEX: 32010D0271
Language: hr
Date: 2010-05-11 00:00:00
Title: 2010/271/EU: Odluka Komisije od 11. svibnja 2010. o izmjeni Priloga II. Odluci 2008/185/EZ u pogledu uključenja Irske na popis regija u kojima se provodi odobreni nacionalni program kontrole bolesti Aujeszkoga (priopćena pod brojem dokumenta C(2010) 2983)  Tekst značajan za EGP

03/Sv. 52
            
            
               HR
            
            
               Službeni list Europske unije
            
            
               278
            
         32010D0271
   
               L 118/63
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 11. svibnja 2010.
   o izmjeni Priloga II. Odluci 2008/185/EZ u pogledu uključenja Irske na popis regija u kojima se provodi odobreni nacionalni program kontrole bolesti Aujeszkoga
   (priopćena pod brojem dokumenta C(2010) 2983)
   (Tekst značajan za EGP)
   (2010/271/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (1), a posebno njezin članak 9. stavak 2.,
   budući da:
   
               (1)
            
            
               Direktiva 64/432/EEZ utvrđuje pravila koja se primjenjuju na trgovinu govedima i svinjama unutar Zajednice. Člankom 9. te Direktive utvrđuju se kriteriji za odobravanje obaveznih nacionalnih programa kontrole za određene zarazne bolesti, uključujući bolest Aujeszkoga.
            
         
               (2)
            
            
               Odlukom Komisije 2008/185/EZ od 21. veljače 2008. o dodatnim jamstvima u trgovini svinjama unutar Zajednice vezano uz bolest Aujeszkoga i kriterijima za dostavu informacija o bolesti (2) utvrđuje se dodatna jamstva za premještanja svinja između država članica. Ta su jamstva povezana s klasifikacijom država članica u odnosu na njihov status za tu bolest.
            
         
               (3)
            
            
               Prilog II. Odluci 2008/185/EZ navodi države članice ili njihove regije u kojima se provode odobreni programi kontrole bolesti Aujeszkoga.
            
         
               (4)
            
            
               Irska je Komisiji dostavila popratnu dokumentaciju u pogledu statusa bolesti Aujeszkoga u toj državi članici. Nacionalni program kontrole bolesti Aujeszkoga provodi se u Irskoj već nekoliko godina.
            
         
               (5)
            
            
               Komisija je proučila dokumentaciju koju je dostavila Irska i ustanovila da je nacionalni program kontrole u toj državi članici sukladan s kriterijima utvrđenim u članku 9. stavku 1. Direktive 64/432/EEZ. Prema tome, Irsku bi trebalo uvrstiti na popis iz Priloga II. Odluci 2008/185/EZ.
            
         
               (6)
            
            
               Radi jasnoće, potrebno je izvršiti određene manje izmjene u unosu za Španjolsku na popisu iz Priloga II. Odluci 2008/185/EZ.
            
         
               (7)
            
            
               Prilog II. Odluci 2008/185/EZ bi stoga trebalo na odgovarajući način izmijeniti.
            
         
               (8)
            
            
               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   Prilog II. Odluci 2008/185/EZ zamjenjuje se tekstom iz Priloga ovoj Odluci.
   Članak 2.
   Ova je Odluka upućena državama članicama.
   
      Sastavljeno u Bruxellesu 11. svibnja 2010.
      
         
            Za Komisiju
         
         John DALLI
         
            Član Komisije
         
      
   
   
      (1)  SL L 121, 29.7.1964., str. 1977/64.
   
      (2)  SL L 59, 4.3.2008., str. 19.
   
      PRILOG
      
         
            „PRILOG II.
            
               Države članice ili njihove regije u kojima se provode odobreni nacionalni programi kontrole i iskorjenjivanja bolesti Aujeszkoga
            
            
                        Oznaka ISO
                     
                     
                        Država članica
                     
                     
                        Regija
                     
                  
                        BE
                     
                     
                        Belgija
                     
                     
                        Sve regije
                     
                  
                        ES
                     
                     
                        Španjolska
                     
                     
                        Područje autonomnih zajednica: Galicia, País Vasco, Asturias, Cantabria, Navarra, La Rioja
                        Područje pokrajina León, Zamora, Palencia, Burgos, Valladolid i Ávila u autonomnoj zajednici Castilla y León
                        Područje pokrajine Las Palmas u autonomnoj zajednici Kanarski otoci
                     
                  
                        HU
                     
                     
                        Mađarska
                     
                     
                        Sve regije
                     
                  
                        IE
                     
                     
                        Irska
                     
                     
                        Sve regije
                     
                  
                        IT
                     
                     
                        Italija
                     
                     
                        Pokrajina Bolzano
                     
                  
                        UK
                     
                     
                        Ujedinjena Kraljevina
                     
                     
                        Sve regije Sjeverne Irske”